Translate the text from Welsh to English.



 
Dywedodd y Dirprwy Weinidog:



> A hithau’n Fis Pride, dw i am achub ar y cyfle i ailddatgan ymrwymiad a phenderfyniad y Llywodraeth hon i hyrwyddo cydraddoldeb i bobl LGBTQ\+ yng Nghymru.
> 
> 
> Mae ein record o gefnogaeth i’r gymuned LGBTQ\+ yma yng Nghymru yn un y gallwn ni ymfalchïo ynddi – o ddiwygio’r cwricwlwm i gynnwys addysg am LGBTQ\+ i sefydlu gwasanaeth arloesol hunaniaeth o ran rhywedd, a mynd ati cyn un o genhedloedd eraill y DU i gynnig PReP yn rhad ac am ddim o fewn y GIG.
> 
> 
> Yn ystod cyfnod Covid\-19 fe wnaethon ni sefydlu grant ar gyfer lleoliadau LGBTQ\+, a’r mis yma rhoddodd Prif Weinidog Cymru waed ochr yn ochr â gweithredwyr dros hawliau pobl hoyw a oedd, tan nawr, wedi’u gwahardd rhag rhoi eu gwaed.
> 
> 
> Dyw cynnydd ddim yn rhywbeth anochel byth, a dyna pam mae cymaint yn rhagor i’w wneud.


Wrth gyhoeddi pecyn cymorth ar gyfer Pride Cymru, i sefydlu cefnogaeth i’r mudiad a helpu i ddatblygu digwyddiadau ar lawr gwlad ledled Cymru, dywedodd y Dirprwy Weinidog:



> Mae Llywodraeth Cymru wedi cefnogi Pride yn y gorffennol, ond bellach rydyn ni’n rhoi sail gadarnach i’r gefnogaeth hon, i helpu gyda chynllunio a chynaliadwyedd hirdymor, nid dim ond un digwyddiad, ond i gydnabod rôl Pride fel mudiad llawr gwlad. 
> 
> 
> Fe fyddwn ni’n darparu £25,000 o gyllid newydd ar gyfer Pride Cymru eleni, ac yn sefydlu’r gefnogaeth hon, yn ogystal â symiau sylweddol fwy yn y dyfodol.
> 
> 
> Ochr yn ochr â hyn, fe fyddwn ni hefyd yn sefydlu Cronfa Pride newydd i gefnogi digwyddiadau llawr gwlad ledled Cymru. Fe fyddwn ni’n cefnogi mudiadau bach i ffynnu ac yn helpu i ofalu bod pob person LGBTQ\+ yn gallu cymryd rhan yn yr hyn sydd gan Pride i’w gynnig.


Yn ogystal, cyhoeddodd y Dirprwy Weinidog y camau nesaf i hyrwyddo cydraddoldeb i bobl LGBTQ\+ yng Nghymru.


Dywedodd y Gweinidog:



> Ar ddechrau’r flwyddyn, fe wnaethon ni sefydlu’r Panel Arbenigol Annibynnol i helpu i sefydlu’r camau nesaf ar gyfer hyrwyddo cydraddoldeb i bobl LGBTQ\+. Ym mis Mawrth, cyflwynodd y Panel hwn ei adroddiad, a oedd yn cynnwys 61 o argymhellion o dan chwe phrif thema: Hawliau Dynol a Chydnabyddiaeth; Diogelwch; Cartref a Chymunedau; Iechyd a Gofal Cymdeithasol; Addysg; a’r Gweithle.  
> 
> 
> Cafodd gwaith y Panel Arbenigol hwn ei ddefnyddio i ddatblygu Cynllun Gweithredu ar gyfer Hyrwyddo Cydraddoldeb i Bobl LGBTQ\+ yng Nghymru.
> 
> 
> Fe fydd y cynllun uchelgeisiol trawslywodraethol hwn yn amlinellu’r camau pendant y byddwn ni’n eu cymryd i wella bywydau pobl LGBTQ\+, i fynd i’r afael â phroblem gwahaniaethu yn eu herbyn, ac yn y pen draw i sicrhau mai Cymru yw’r wlad fwyaf cyfeillgar i bobl LGBTQ\+ yn Ewrop.
> 
> 
> Byddwn yn dechrau ymgynghori ar y cynllun hwn ddiwedd Gorffennaf, a chyn hynny roeddwn i eisiau rhannu ambell bwynt allweddol.
> 
> 
> * Fe fyddwn ni’n sefydlu Panel Arbenigol LGBTQ\+ yn swyddogol i helpu i roi ein cynllun ar waith ac i ddal y Llywodraeth yn atebol o ran cynnydd.
> * Bydd Llywodraeth Cymru yn gweithio i sicrhau bod cymaint o agweddau â phosibl o’r Ddeddf Cydnabod Rhywedd yn cael eu datganoli. Rydyn ni hefyd yn comisiynu cyngor cyfreithiol ar bob pŵer sydd ar gael i wahardd Therapi Newid Cyfeiriadedd Rhywiol yng Nghymru, faint bynnag o oedi fydd yna ar lefel Llywodraeth y DU.
> * Fe fyddwn ni’n penodi cydgysylltydd Pride cenedlaethol i gefnogi ein holl waith yn y maes hwn, a chaiff y manylion eu trafod dros y misoedd nesaf.
> 
> 
> Fel yn achos cymunedau eraill, rydyn ni’n gwybod bod mwy nag un dimensiwn, yn aml, i’r problemau y mae’r gymuned LGBTQ\+ yn eu hwynebu, a dyna pam y bydd y cynllun gweithredu hwn yn canolbwyntio, mewn ffordd na wnaed o’r blaen, ar ryngblethedd y materion hyn. Bydd hefyd yn gydnaws â’n gwaith i hyrwyddo hawliau dynol, gan gynnwys y cynllun cydraddoldeb strategol, y Cynllun Cydraddoldeb rhwng y Rhywiau, y Fframwaith Gweithredu ar Anabledd, ac wrth gwrs ein Cynllun Gweithredu arloesol ar Gydraddoldeb Hiliol.
> 
> 
> Rydyn ni wedi ymrwymo i ddangos nad mater o sloganau a geiriau cynnes yw hyrwyddo’r agenda cydraddoldeb. Mae’n fater o weithredu.
> 
> 
> Mae wedi bod yn uchelgais gennyn ni bob amser, ac fe fydd yn parhau, i sicrhau mai Cymru yw’r genedl fwyaf cyfeillgar i bobl LGBTQ\+ yn Ewrop. Mae cyhoeddiadau heddiw yn gam tuag at gyflawni hynny.


Wrth gloi, tynnodd y Dirprwy Weinidog sylw at Derfysgoedd Stonewall, gan ailddatgan uchelgais Llywodraeth Cymru i sicrhau Cymru fwy cyfartal. Dywedodd y Gweinidog:



> Fe gynhaliwyd gorymdaith gyntaf Pride ym Mehefin 1970 flwyddyn ar ôl Terfysgoedd Stonewall. Ganwyd Pride o brotest. Er ei bod yn iawn ein bod ni’n cydnabod ac yn dathlu pa mor bell rydyn ni wedi dod, dyw cynnydd ddim yn rhywbeth anochel, ac mae Pride yn parhau i fod mor ganolog heddiw ag yr oedd hanner canrif yn ôl.  
> 
> 
> Wrth i Fis Pride dynnu i ben, mae angen inni gofio y gallwn ni, gyda’n gilydd, barhau i sicrhau newid a chynnydd, gyda chyd\-uchelgais newydd i greu Cymru fwy cyfartal.







Translation:


 
The Deputy Minister for Social Partnership said:



> This Pride Month I want to take the opportunity to reaffirm the commitment and determination of this Welsh Government to advancing LGBTQ\+ equality in Wales.
> 
> 
> Our record of support for the LGBTQ\+ community here in Wales is one to be proud of – from pushing forward with curriculum reform that embeds LGBTQ\+ education, to establishing a ground\-breaking gender identity service and becoming the first nation in the UK to offer PReP free in the NHS.
> 
> 
> During Covid\-19 we set up a bespoke LGBTQ\+ venue grant and just this month and our First Minister donated blood side by side with gay activists who until this point had been prohibited from doing so.
> 
> 
> Progress is never inevitable, that’s why there is so much more to do.


Announcing a support package for Prides across Wales, to embed support for the organisation and helping to develop grassroots events, the Deputy Minister said:



> The Welsh Government has supported Pride in the past, but now we are putting this support on a firmer footing, to help with long\-term planning and sustainability, not just for a single event but in recognising the role Pride plays as a grassroots movement. 
> 
> 
> We will be making £25k of new funding available for Pride Cymru this year and will be embedding this support, and substantially more in the future.
> 
> 
> Alongside this, we will also be establishing a new Wales\-wide Pride Fund to support grassroots events across the country. We will support smaller movements to thrive and help ensure that every LGBTQ\+ person can take part in what Prides have to offer.


Additionally, the Deputy Minister announced the next steps in pushing forward LGBTQ\+ equality in Wales.


The Minister stated:



> At the beginning of the year, we established the Independent Expert Panel to help set up the next steps for advancing LGBTQ\+ equality. In March, this Panel presented their report, which included 61 recommendations under six main themes: Human Rights and Recognition; Safety; Home and Communities; Health and Social Care; Education; and the Workplace.  
> 
> 
> The work of this Expert Panel has been used to develop an Action Plan for Advancing LGBTQ\+ Equality in Wales.
> 
> 
> This ambitious, cross\-government plan will set out the concrete steps we will take to improve the lives of LGBTQ\+ people, to tackle discrimination and to, ultimately to make Wales the most LGBTQ\+ friendly nation in Europe.
> 
> 
> This plan will go out for consultation at the end of July, and ahead of this I wanted to share a few key points.
> 
> 
> * We will formally establish a LGBTQ\+ Expert Panel to help put our plan into action and to hold the Government to account on progress.
> * The Welsh Government will work to secure the devolution of as many aspects as possible of the Gender Recognition Act. We are also commissioning legal advice on all available powers to ban Conversion Therapy in Wales regardless of UK Government delays.
> * We will seek to appoint a national Pride Coordinator to support all our work in this area, the details of which will be scoped in the coming months.
> * We know that issues being faced by the LGBTQ\+ community, like others, are often multidimensional and that is why this action plan will have an unprecedented focus on intersectionality and align with our work to advance human rights including the strategic equality plan, the Gender Equality Plan, the Framework for Action on Disability and of course our pioneering Race Equality Action Plan.
> 
> 
> We’re committed to showing that forwarding the equality agenda isn’t simply about slogans and warm words, it’s about our actions.
> 
> 
> Our ambition, has always been and will always be to ensure that Wales is the most LGBTQ\+ friendly nation in Europe. Today’s announcements are a step towards that.


Concluding, the Deputy Minister highlighted the anniversary of the Stonewall Riots and reaffirmed the Welsh Government’s ambition for a more equal Wales, the Minister said:



> On the anniversary of the Stonewall Riots in June 1970 the first Pride parade took place. Pride was born out of protest. Whilst it is right we recognise and celebrate how far we have come, progress is not inevitable and Pride remains as central today as it was half a century ago.
> 
> 
> As this Pride Month draws to a close, let’s remember that together we can continue to create change and progress, with a renewed collective ambition to realise a more equal Wales.